ma Awawi

ma Awawi (toki Inli: Hawaii /həˈwaɪ.i/, toki Awawi: Hawaiʻi /haˈwai̯.ʔi/) li ma kipisi pi ma Mewika, li kulupu pi ma lili. ma tomo Onolulu li ma tomo lawa ona li jo e mute jan pi suli nanpa wan lon ma Awawi. sona pi lon ona tenpo pini weka la jan pi ma Polinesija(?) li kama lon ma Awawi. tenpo sike 1778 la jan pi ma Inli(?) li sona e ma Awawi li nimi e ona kepeken nimi ni: "ma Senwi". ona li pana e nimi ni tan ni: jan lawa Senwi li lon. jan Awawi li moli tan ni: jan Inli li pali e esun li pana e jaki tawa jan Awawi. jan pi ma ante li wile e kasi palisa suwi. tenpo pi utala nanpa tu la jan utala Nijon li utala e ma lili Awawi, la ma Mewika li kama lon utala nanpa tu. tenpo sike 1959 la ma Awawi li kama ma kipisi pi ma Mewika. sona ma ma lili ale pi ma Awawi li kama lon tan ni: nena seli li pana e ko seli mute la, ko li kama kiwen, li kama ma. kulupu Awawi pi ma lili li jo e ma suli luka tu wan. ona li ma lili Mawi, li ma lili Awawi, li ma lili Owaju, li ma lili Kawawi, li ma lili Molota, li ma lili Lanawi, li ma lili Nija, li ma lili Kajolawe.